section_heading: Izdanje Nonesuch Recordsa
paragraph_text: Za pravo na objavljivanje Yankee Hotel Foxtrot borile su se i nezavisne i velike diskografske kuće, uključujući Artemis Records i Nonesuch Records. Tweedy je odbio ponude izdavača koje na popisu izvođača nisu imali glazbenike po njegovu ukusu. Ignorirao je i male nezavisne kompanije jer je htio ponuditi album široj publici te smatrao da one ne bi bile u mogućnosti ponuditi nakladu veću od 100.000 primjeraka. Wilco je u studenom 2001. odlučio potpisati s podružnicom AOL Time Warnera, Nonesuch Records, temeljeći odluku na skromnosti kuće i prijateljskoj atmosferi koja je u njoj vladala u odnosu prema glazbenicima. Sastav je tako snimio i producirao Yankee Hotel Foxtrot s Repriseom, besplatno dobio prava na album, a onda ih je prodao natrag drugoj podružnici AOL Time Warnera.Kot 2004., str. 227-228